3. การประกอบธุรกิจของแต่ละสายผลิตภัณฑ์

3.1 ธุรกิจเงินทุน

  (1) ลักษณะบริการ

บมจ.เงินทุนเกียรตินาคิน
เป็นสถาบันการเงินที่ได้รับอนุญาตจากกระทรวงการคลังให้ประกอบธุรกิจเงินทุนครบทุกประเภทนอกจากนั้นบริษัท
ยังได้รับใบอนุญาตประกอบธุรกิจ กิจการให้เช่าทรัพย์สินแบบลีสซิ่งด้วย ลักษณะการบริการของ บริษัท
แบ่งออกเป็นประเภท ดังต่อไปนี้

-   บริการด้านเงินฝาก

  บริการด้านรับฝากเงินในรูปของตั๋วสัญญาใช้เงิน (PN) แก่บุคคลธรรมดา นิติบุคคล

มูลนิธิ และสมาคมทั่วไป โดยตั๋วสัญญาใช้เงินมีมูลค่าฉบับละ 10,000 บาทขึ้นไป
แบ่งเป็นประเภทจ่ายคืนเมื่อทวงถามและประเภทจ่ายคืนตามกำหนดเวลา
ด้วยอัตราดอกเบี้ยที่เหมาะสมและสอดคล้องกับภาวะตลาด และมีบริการในรูปบัตรเงินฝาก (NCDs)
ซึ่งสามารถเปลี่ยนมือได้ นอกจากนี้
ผู้ฝากเงินยังสามารถนำตั๋วสัญญาใช้เงินมาค้ำประกันการกู้ยืมกับริษัท หรือสถาบันการเงินอื่นๆ ได้

-   บริการด้านตราสารทางการเงิน

รับซื้อ-ขายตราสารทางการเงิน เช่น พันธบัตรรัฐบาล / พันธบัตรรัฐวิสาหกิจ หุ้นกู้ 

(Debenture) ตั๋วแลกเงิน (BE) ฯลฯ ในอัตราดอกเบี้ยที่เหมาะสม

-   บริการด้านการเป็นตัวแทนสนับสนุนการขายและรับซื้อคืนหน่วยลงทุนในกองทุน

รวม

บริษัทเล็งเห็นถึงความสำคัญของการลงทุนในกองทุนรวม
ซึ่งเป็นอีกทางเลือกสำหรับผู้ออมและผู้ลงทุนในการสร้างผลตอบแทนอื่นนอกเหนือจากดอกเบี้ยเงินฝาก
นอกจากนั้น
การลงทุนในกองทุนรวมยังเป็นการสนับสนุนให้เกิดประสิทธิภาพการระดมเงินในระบบเศรษฐกิจของประเทศด้วย
บริษัทจึงได้เข้าเป็นตัวแทนสนับสนุนการขายและรับซื้อคืนหน่วยลงทุนกองทุนรวมต่างๆ
ซึ่งบริหารโดยบริษัทหลักทรัพย์จัดการกองทุนรวมที่มีชื่อเสียงหลายแห่ง

-   บริการสินเชื่อเช่าซื้อ

  บริษัทให้บริการเช่าซื้อรถยนต์ทุกประเภททั้งรถยนต์ใหม่ และเก่า ทั้งในส่วนของ

บุคคลทั่วไปและนิติบุคคล โดยลูกค้าชำระเงินดาวน์ส่วนหนึ่ง
และทำสัญญาเช่าซื้อกับบริษัทภายใต้การคิดอัตราดอกเบี้ยและระยะเวลาการผ่อนชำระเหมาะสม
ปัจจุบันมีสำนักงานอำนวยสินเชื่อจำนวน 15 แห่งทั่วประเทศ

-   บริการสินเชื่อธุรกิจ

ให้คำปรึกษาและปรับโครงสร้างหนี้ให้กับโครงการที่มีศักยภาพและพร้อมให้การ สนับสนุนทางการเงิน
ในรูปของสินเชื่อแก่ธุรกิจต่างๆ คือ สินเชื่อเพื่อธุรกิจด้านรถยนต์ เป็นตัวแทนจำหน่ายรถยนต์
อู่ซ่อมรถยนต์ อะไหล่รถยนต์ เป็นต้น สินเชื่อเพื่อธุรกิจเกี่ยวเนื่องอสังหาริมทรัพย์ เช่น
ผู้รับเหมาก่อสร้าง ผู้จำหน่ายวัสดุก่อสร้าง สินเชื่อธุรกิจด้านบริการ เช่น ผู้ประกอบการขนส่ง
โรงแรม อพาร์ทเมนต์ขนาดกลางและเล็ก

-   บริการสินเชื่อเพื่อพัฒนาโครงการที่อยู่อาศัย

  ให้คำปรึกษาที่มีคุณภาพสำหรับโครงการอสังหาริมทรัพย์ขนาดกลางและเล็ก มีเป้า

หมายเพื่อแก้ปัญหาทางการเงินอย่างเบ็ดเสร็จ
ตลอดจนสนับสนุนด้านการตลาดอย่างต่อเนื่องจนจบโครงการ

(2) ตลาดและภาวะการแข่งขัน

ธุรกิจเงินทุน

ผู้ประกอบธุรกิจเงินทุน ณ. สิ้นปี 2547 มีอยู่จำนวน 18 แห่งมีสินทรัพย์รวมกันจำนวน 365,932
ล้านบาท มีเงินฝากสุทธิเท่ากับ 241,370 ล้านบาท และมีสินเชื่อคงค้างสุทธิเท่ากับ 258,991
ล้านบาท บริษัทเงินทุนที่มีสินทรัพย์มากที่สุด 5 อันดับแรกได้แก่บมจ.เงินทุนธนชาติ บมจ.เงินทุนทิสโก้
บมจ.เงินทุนเกียรตินาคิน บมจ.เงินทุนสินอุตสาหกรรม และบมจ.เงินทุน เอ ไอ จี
โดยมีสินทรัพย์รวมกันคิดเป็นร้อยละ 85 ของระบบบริษัทเงินทุน และคิดเป็นร้อยละ 5
ของระบบธนาคารพาณิชย์

สินเชื่อคงค้างส่วนใหญ่กว่าร้อยละ 60
ของระบบบริษัทเงินทุนยังคงเป็นการให้กู้ยืมเพื่อการเช่าซื้อรถยนต์ โดยสิ้นปี 2547
มียอดสินเชื่อประเภทนี้คงค้างเท่ากับ 175,336 ล้านบาท
บริษัทเงินทุนที่มีสินเชื่อเช่าซื้อคงค้างมากที่สุด 3 อันดับแรกได้แก่ บมจ.เงินทุนธนชาติ
บมจ.เงินทุนทิสโก้ บมจ.เงินทุนเกียรตินาคิน และคิดเป็นปริมาณธุรกิจมากกว่าร้อยละ 70 ของระบบ

สภาพการแข่งขัน / กลยุทธ์การแข่งขัน สถาบันการเงินทั้งหมด จะต้องมีการปรับตัวอย่างมาก
จากแผนแม่บทการพัฒนาระบบสถาบันการเงินที่จะเสริมสร้างความแข็งแกร่งให้กับระบบสถาบันการเงิน
ด้วยการส่งเสริมและสนับสนุนให้มีการควบรวมกันเองระหว่างบริษัทเงินทุนหรือบริษัทเครดิตฟองซิเอร์
เพื่อปรับฐานะเป็นธนาคารพาณิชย์ โดยสถาบันการเงินไทยจะมีธนาคารพาณิชย์เพียง 2 ประเภท คือ

-   ธนาคารพาณิชย์เต็มรูปแบบ ที่ให้บริการทางการเงินแก่ลูกค้าได้ทุกกลุ่มและทำ
    ธุรกรรมทางการเงินได้เกือบทุกประเภท ยกเว้น การจำหน่าย (Underwriting)
    การเป็นนายหน้า (Broking) และผู้ค้า (Trading) ตราสารทุน
    รวมทั้งการออกกรมธรรม์ประกันภัยหรือประกันชีวิต (Insurance Underwriting)
    ซึ่งเป็นธุรกรรมที่บริษัทหลักทรัพย์ และบริษัทประกันภัยต่างๆ
    ได้รับอนุญาตให้ประกอบธุรกิจเหล่านี้

-   ธนาคารพาณิชย์เพื่อรายย่อย ที่เน้นให้สินเชื่อและบริการทางการเงินอื่นๆ แก่กลุ่ม SMEs
    และกลุ่มผู้มีรายได้น้อย ซึ่งมีธุรกรรมหลัก คือ สินเชื่อเพื่อที่อยู่อาศัย สินเชื่อเช่าซื้อ และสินเชื่อ
    SMEs เป็นต้น

เมื่อผู้ประกอบการสถาบันการเงิน มีสถานะเป็นธนาคารพาณิชย์ทั้งหมด
คาดว่าจะทำให้จำนวนธนาคารพาณิชย์ทั้งระบบจากเดิมที่มีอยู่แล้ว 30 แห่งเพิ่มขึ้นเป็นไม่ต่ำกว่า 39
แห่ง จากขอบเขตการดำเนินธุรกิจที่เปลี่ยนไปในทางที่มีขอบเขตกว้างยิ่งขึ้น
เป็นที่คาดว่าการแข่งขันในธุริจเดิมที่บริษัทเงินทุนทำอยู่จะมีการแข่งขันรุนแรงขึ้น เช่น ธุรกิจเช่าซื้อ
เนื่องจากยังเป็นธุรกิจที่ยังเติบโตตามยอดจำหน่ายรถยนต์ที่สูงและยังเป็นธุรกิจที่ให้ผลตอบแทนที่ดี
นอกจากนั้น คาดว่าจะทำให้เกิดการช่วงชิงบุคลากรที่มีประสบการณ์และมีคุณภาพ
เพื่อจะช่วยผลักดันให้สถาบันการเงินประสบความสำเร็จ
และยังรวมถึงความจำเป็นในการลงทุนในระบบงานและเทคโนโลยีที่ทันสมัย
เพื่อรองรับธุรกิจใหม่ที่จะเกิดขึ้นอีกมาก

  (3) การจัดหาผลิตภัณฑ์และบริการ

  (ก) แหล่งที่มาของเงินทุน :

ณ สิ้นปี 2547 บริษัทมีหนี้สินรวม 42,970 ล้านบาท ในจำนวนนั้นเป็นเงินกู้ยืมและ

เงินฝากรวม 34,418 ล้านบาท ซึ่งส่วนใหญ่เป็นเงินกู้ยืมจากประชาชนมูลค่าทั้งสิ้น 31,572 ล้านบาท บริษัทยังมีเงินกู้ยืมระยะยาวในรูปหุ้นกู้ รวมเป็นยอดคงค้างเท่ากับ 6,435 ล้านบาท นอกจากนั้นบริษัทยังมีส่วนของผู้ถือหุ้นเท่ากับ 14,454 ล้านบาท ทำให้สิ้นปี 2547 บริษัทมีแหล่งเงินทุนที่เป็นหนี้สินและเงินทุนรวมเท่ากับ 57,454 ล้านบาท 

(ข) การให้กู้ยืม

  • นโยบายการให้กู้ยืมและการบริหารความเสี่ยง

  บริษัทให้ความระมัดระวังกับการปล่อยสินเชื่อ ฉะนั้นการขยายสินเชื่อของ

บริษัทขึ้นอยู่กับสภาพธุรกิจ ความเหมาะสม และความเสี่ยงของลูกค้าแต่ละราย
และบริษัทจะไม่ให้สินเชื่อแก่ลูกหนี้กลุ่มใดกลุ่มหนึ่ง หรือรายใดรายหนึ่ง
และธุรกิจประเภทใดประเภทหนึ่ง ในสัดส่วนที่สูงเกินกว่ากำหนด (Single Lending Limit)
โดยพิจารณาเทียบกับสัดส่วนเงินให้กู้ยืมรวมต่อกลุ่มลูกค้ารายใดรายหนึ่งต่อเงินกองทุนของบริษัทไม่ให้เกินสัดส่วนที่
ธนาคารแห่งประเทศไทย กำหนด

ในด้านการบริหารความเสี่ยง บริษัทมีแนวทางการบริหารความเสี่ยงดังนี้คือ

-   มีการจัดทำกระบวนการและเครื่องมือวัดความเสี่ยง
    เพื่อสามารถกำหนดอัตราผลตอบแทนในแต่ละกรณีได้อย่างแม่นยำและปรับปรุงกระบวนการดังกล่าวให้สอดคล้องกับสถานการณ์ที่เปลี่ยนแปลงได้ทันท่วงที

-   ทำความเข้าใจและจัดการลูกค้าในพิกัดความเสี่ยงที่กว้างกว่าสถาบันการเงินที่ไม่มีความเชี่ยวชาญ
    ทำให้สามารถให้บริการแก่กลุ่มผู้ประกอบการได้ทุกระดับในธุรกิจเป้าหมาย
    สามารถเลือกสรรกลุ่มเป้าหมายที่ให้ผลตอบแทนได้เท่าหรือดีกว่าความเสี่ยง

-   มีการตั้งเงื่อนไขแตกต่างสำหรับลูกค้าแต่ละระดับ เช่น ระดับการควบคุมสูง
    กับการได้รับสินเชื่อที่ครบถ้วนสำหรับลูกค้าที่มีความเสี่ยงสูงกว่าปกติ หรืออัตราดอกเบี้ยที่ต่ำ
    เงื่อนไขผ่อนปรน เพื่อแข่งขันได้ในกลุ่มลูกค้าชั้นดี

-   มีการตั้งเกณฑ์สำรองปกติ และเกณฑ์กำหนดเงินทุนที่ต้องใช้
    เพื่อรองรับความเสี่ยงในระดับต่างๆ เมื่อมีการอนุมัติสินเชื่อ

-   มีการติดตามและวิเคราะห์ความเสี่ยงของสินเชื่อรายตัว โดยตั้งเกณฑ์สัญญาณเตือนภัยล่วงหน้า
    และเมื่อมาตรฐานลูกหนี้ต่ำลงกว่าเกณฑ์ที่คาดไว้เดิม
    กำหนดให้มีนโยบายที่ต้องตั้งสำรองเพิ่มอีกทันที

• นโยบายการปรับโครงสร้างหนี้และการกำหนดมูลค่ายุติธรรม (Fair Value)
ของสิทธิเรียกร้องในลูกหนี้ของบริษัทและกองทุนที่จัดตั้งขึ้น

เงินลงทุนในสิทธิเรียกร้อง
เป็นเงินลงทุนในสิทธิเรียกร้องประเภทสินเชื่อธุรกิจและสินเชื่อเช่าซื้อทั้งที่มีหลักประกันและไม่มีหลักประกัน
ซึ่งสิทธิเรียกร้องเหล่านี้ไม่มีข้อมูลราคาตลาดซื้อขายคล่อง
จึงแสดงในงบการเงินด้วยมูลค่ายุติธรรมซึ่งประมาณขึ้นจากสมมติฐานและข้อกำหนดของคณะกรรมการบริหารของบริษัท
มูลค่ายุติธรรมดังกล่าวประมาณการขึ้นจากข้อมูลที่มีอยู่ในปัจจุบัน การประมาณและ
การตั้งข้อสมมติฐานหลายประการอาจได้รับผลกระทบจากความไม่แน่นอนทางเศรษฐกิจ
ทำให้จำนวนที่เรียกเก็บได้เปลี่ยนไป ดังนั้น มูลค่ายุติธรรม ที่แสดงนั้น จึงถือได้ว่า
สมเหตุสมผลและเป็นตัวแทนที่ดีที่สุด ณ วันที่ในงบการเงิน
มูลค่ายุติธรรมที่ประมาณการขึ้นมานี้อาจจะแตกต่างจากมูลค่าของเงินลงทุนที่มีตลาดซื้อขายคล่องรองรับที่ใกล้เคียงกัน

ในส่วนของบริษัท การเปลี่ยนแปลงมูลค่าของเงินลงทุนในสิทธิเรียกร้อง
แสดงเป็นรายการแยกต่างหากในส่วนของผู้ถือหุ้นและจะบันทึกในงบกำไรขาดทุน
เมื่อบริษัทได้จำหน่ายเงินลงทุนนั้น
สำหรับงบการเงินเฉพาะบริษัทย่อยซึ่งเป็นกองทุนรวมที่ลงทุนในสิทธิเรียกร้อง
จะรับรู้การเปลี่ยนแปลงมูลค่ายุติธรรมของเงินลงทุนในสิทธิเรียกร้องในงบกำไรขาดทุนเฉพาะบริษัทย่อย

วิธีการกำหนดมูลค่ายุติธรรมของสิทธิเรียกร้อง

-   เงินลงทุนในลูกหนี้

(1) เงินลงทุนในลูกหนี้ที่มีข้อตกลงใหม่ จะถูกโอนไปเป็นเงินให้กู้
    โดยคิดมูลค่ายุติธรรมจากมูลค่าปัจจุบันกระแสเงินสดที่คาดว่าจะได้รับในอนาคตตามสัญญา
    คิดลดด้วยอัตราที่เหมาะสมกับความเสี่ยงซึ่งสูงกว่าอัตราดอกเบี้ยให้กับลูกหนี้ปกติทั่วไป

(2) เงินลงทุนในลูกหนี้ที่ยังไม่มีข้อตกลงใหม่ จะคำนวณมูลค่ายุติธรรม
    โดยคิดจากมูลค่าปัจจุบันกระแสเงินสดที่คาดว่าจะได้รับจากการบังคับหลักประกัน
    แต่ต้องไม่สูงกว่าเงินต้นคงเหลือตามสัญญาเงินกู้ของลูกหนี้ที่ซื้อมา

-   ทรัพย์สินรอการขาย ทรัพย์สินรอการขายประกอบด้วยที่ดิน และ/หรือสิ่งปลูกสร้าง สิทธิการเช่า
    คอนโดมิเนียม และรถยึด บริษัทบันทึกทรัพย์สินรอการขายประเภทที่ดิน และ/หรือสิ่งปลูกสร้าง
    สิทธิการเช่า และคอนโดมิเนียมด้วยจำนวนเงินต้นคงค้างบวกดอกเบี้ยค้างรับ
    หรือมูลค่าปัจจุบันของกระแสเงินสดที่คาดว่าจะได้รับจากการขายทรัพย์สินภายใน 1 ปี
    คิดลดด้วยอัตราที่เหมาะสมดับความเสี่ยงแล้วแต่ราคาใดจะต่ำกว่า
    ส่วนรถยึดบันทึกด้วยเงินต้นคงค้างบวกดอกเบี้ยค้างรับที่บันทึกบัญชีแล้ว หรือราคาประเมิน
    โดยผู้ชำนาญการแล้วแต่ราคาใดต่ำกว่า

  สำหรับในส่วนของบริษัทย่อยที่เป็นกองทุน จะแสดงมูลค่าทรัพย์สินรอการ

ขาย
ด้วยมูลค่าปัจจุบันของกระแสเงินสดที่คาดว่าจะได้รับจากการขายทรัพย์สินนั้นในระยะเวลาที่สมควรและคิดลดด้วยอัตราที่เหมาะสมกับความเสี่ยง

-   นโยบายการอนุมัติสินเชื่อ

การอนุมัติจะขึ้นอยู่กับขนาดของวงเงินสินเชื่อและประเภทของหลักทรัพย์ที่ลูกค้านำมาใช้เป็นหลักประกันในการขออนุมัติวงเงินสินเชื่อ
ซึ่งการพิจารณาอนุมัติวงเงินสินเชื่ออยู่ภายใต้อำนาจการอนุมัติที่กำหนดไว้

• การควบคุมดูแลและติดตามลูกหนี้

บริษัท มีเจ้าหน้าที่สินเชื่อคอยดูแลคุณภาพของหนี้อย่างใกล้ชิด โดยมีการ

ออกเยี่ยมลูกค้าเป้าหมาย ที่ต้องติดตาม การทบทวนผลการดำเนินงานและสภาวะธุรกิจที่มีผลกระทบต่อลูกค้า รวมถึงการติดตามการใช้วงเงินให้เป็นไปตามเงื่อนไข เช่น การเบิกค่างวดการใช้เงินให้เป็นไปตามวัตถุประสงค์อย่างใกล้ชิด 

  สำหรับลูกหนี้ที่มีปัญหา บริษัท จะควบคุมดูแลและติดตามลูกหนี้เป็นพิเศษ

และใกล้ชิด ทั้งนี้ บริษัท มีหน่วยงานที่รับผิดชอบติดตามลูกหนี้ที่มีปัญหาการค้างชำระ
โดยดำเนินการประสานงานร่วมกับเจ้าหน้าที่การตลาดที่ดูแลลูกค้าดังกล่าว

(ค) การให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  บริษัทฯ มีนโยบายและแนวทางปฏิบัติที่พ้องกัน รายการที่เกี่ยวโยงกันอย่าง

ชัดเจนและสามารถตรวจสอบได้
อย่างไรก็ตามบริษัทไม่มีการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่
คงมีแต่การฝากเงินของบุคคลและกิจการที่เกี่ยวข้องกัน (รายละเอียดอยู่ในหัวข้อ
“รายการระหว่างกัน”)

(ง) ความสามารถในการดำรงเงินกองทุน

  ด้านความสามารถในการดำรงเงินกองทุน บริษัทฯ มีนโยบายที่เน้นความมั่นคง

และมีเสถียรภาพทางการเงิน ความแข็งแกร่งของฐานะการเงินเป็นสิ่งที่สำคัญ บริษัทฯ
มีการดำรงอัตราส่วนเงินกองทุนต่อสินทรัพย์เสี่ยงในอัตราที่สูงกว่าปกติ
เพื่อเป็นหลักประกันแก่ทุกฝ่ายว่า บริษัท จะมีความมั่นคงเพียงพอ
แม้ว่าภาวะวิกฤตทางเศรษฐกิจที่อาจเกิดขึ้นในภายหน้า ณ สิ้นปี 2547 บริษัท
มีสัดส่วนเงินกองทุนต่อสินทรัพย์เสี่ยง ร้อยละ 25.80 เทียบกับสัดส่วนร้อยละ 8
ที่ต้องดำรงตามกฎหมาย

(จ) สภาพคล่อง

  บริษัทฯ ตระหนักถึง ความมีเสถียรภาพในการบริหารสภาพคล่องทางการเงิน ด้วย

การไม่พึ่งพิงผู้ฝากเงินรายใดรายหนึ่งมากเกินไป
โดยการดูแลไม่ให้เงินกู้ยืมจากผู้ฝากเงินกลุ่มใดกลุ่มหนึ่งมากเกินไป
บริษัทเน้นการระดมเงินทุนระยะยาว เพื่อให้สอดคล้องกับอายุการครบกำหนดของการให้สินเชื่อ

3.2 ธุรกิจหลักทรัพย์

ดำเนินธุรกิจโดยบริษัทหลักทรัพย์ เกียรตินาคิน จำกัด (“บจ. หลักทรัพย์ เกียรตินาคิน”)
ได้รับใบอนุญาตเลขที่ 005/2542 จากกระทรวงการคลังให้ประกอบธุรกิจหลักทรัพย์ 4 ประเภท
ได้แก่ การเป็นนายหน้าซื้อขายหลักทรัพย์ การค้าหลักทรัพย์ การเป็นที่ปรึกษาการลงทุน
และการจัดจำหน่ายหลักทรัพย์
โดยได้รับอนุมัติจากทางการให้แยกธุรกิจหลักทรัพย์ออกจากธุรกิจเงินทุน และเริ่มดำเนินการในนาม
บจ. หลักทรัพย์ เกียรตินาคิน ตั้งแต่วันที่ 1 กรกฎาคม 2542
โดยรับโอนสิทธิการเป็นบริษัทสมาชิกตลาดหลักทรัพย์จาก บริษัทเงินทุน เกียรตินาคิน จำกัด
(มหาชน)

  (1) ลักษณะบริการ ของ บจ. หลักทรัพย์ เกียรตินาคิน แบ่งออกเป็น 4 ประเภท ดังนี้

-   นายหน้าซื้อขายหลักทรัพย์

ให้บริการการเป็นนายหน้าหรือตัวแทนเพื่อซื้อ ขาย หรือแลกเปลี่ยนหลักทรัพย์ให้แก่บุคคลอื่น
โดยได้รับค่านายหน้าค่าธรรมเนียม หรือผลตอบแทนอื่น

-   ค้าหลักทรัพย์

เป็นการซื้อ ขาย หรือแลกเปลี่ยนหลักทรัพย์ในนามตนเอง โดยสามารถทำการค้า

นอกตลาดหลักทรัพย์ หรือศูนย์ซื้อขายหลักทรัพย์

-   ที่ปรึกษาการลงทุน

ให้บริการให้คำแนะนำไม่ว่าทางตรงและทางอ้อม แก่ประชาชนเเกี่ยวกับคุณค่าของ
หลักทรัพย์หรือความเหมาะสมในการลงทุนในหลักทรัพย์ หรือการซื้อขายหลักทรัพย์ใดๆ
โดยได้รับค่าธรรมเนียม หรือผลตอบแทนอื่น

-   การจัดจำหน่ายหลักทรัพย์

ให้บริการรับหลักทรัพย์ทั้งหมด หรือบางส่วนจากบริษัทหรือเจ้าของหลักทรัพย์ไป

เสนอขายต่อประชาชน โดยได้รับค่าธรรมเนียม หรือผลตอบแทนอื่น

(2) ตลาดและภาวะการแข่งขัน

ธุรกิจหลักทรัพย์

ปัจจุบันมีบริษัทหลักทรัพย์ที่ประกอบธุรกิจเป็นนายหน้าซื้อขายหลักทรัพย์อยู่ทั้งสิ้น 40 บริษัท
ในจำนวนนั้นเป็นบริษัทสมาชิกของตลาดหลักทรัพย์ 37 บริษัท
ในปี2547ที่ผ่านมาภาวะการลงทุนในตลาดหลักทรัพย์ยังคงมีภาวะที่ดีพิจารณาจากมูลค่าการซื้อขายหลักทรัพย์ที่ขยายตัวเพิ่มขึ้นจาก
4,670 พันล้านบาท ในปี 2546 เพิ่มเป็น 5,059 พันล้านบาท ในปี 2547 หรือขยายตัวเพิ่มขึ้น
ร้อยละ 8.3

ในรอบปีที่ผ่านมา ภาวะการแข่งขันในการประกอบธุรกิจหลักทรัพย์ยังคงเข้มข้น
มีบริษัทจดทะเบียนใหม่ขนาดใหญ่เข้าจดทะเบียนเช่น บมจ.ท่าอากาศยานไทย บมจ.อสมท.
บมจ.ไทยออยส์ ช่วยสร้างบรรยากาศในการลงทุนที่ดี
ขณะที่สภาพคล่องทางการเงินของระบบที่ยังมีอยู่สูงทำให้อัตราดอกเบี้ยยังอยู่ในระดับต่ำ
ทำให้การลงทุนในตลาดหลักทรัพย์ยังเป็นที่น่าสนใจของนักลงทุน
ประกอบกับทางการมีการส่งเสริมการลงทุนในตลาดหลักทรัพย์เพิ่มขึ้น
ด้วยการให้ความรู้แก่นักลงทุนผ่านสื่อต่างๆ การจัดนิทรรศการให้ความรู้
ซึ่งได้รับความสนใจจากนักลงทุนและผู้ประกอบการเป็นอย่างดี
ภาวะการซื้อขายหลักทรัพย์โดยรวมในปี 2547 จึงมีปริมาณสูงขึ้นจากปี 2546

  (3) การจัดหาผลิตภัณฑ์หรือบริการ

  (ก) แหล่งที่มาของเงินทุน

  แหล่งที่มาของเงินทุนที่ใช้ในการประกอบธุรกิจของ บจ. หลักทรัพย์ เกียรตินาคิน

มาจากทุนจดทะเบียนที่เรียกชำระเต็มมูลค่าแล้ว จำนวน 650 ล้านบาท
ซึ่งเป็นจำนวนที่เพียงพอต่อการดำเนินธุรกิจ

(ข) นโยบายการให้กู้ยืมเงินเพื่อซื้อหลักทรัพย์

ปัจจุบัน บริษัทหลักทรัพย์ เกียรตินาคิน จำกัด
มีบริการให้ลูกค้ากู้ยืมเงินเพื่อซื้อหลักทรัพย์ในบัญชีมาร์จิ้นระบบ Credit Balance
ให้แก่ลูกค้าที่บริษัทพิจารณาแล้วเห็นว่ามีประสบการณ์ในการลงทุนและมีความสามารถในการชำระหนี้ได้
โดยปฏิบัติตามกฎระเบียบของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
อย่างเคร่งครัด เพื่อป้องกันและควบคุมความเสี่ยงที่จะเกิดจากการให้กู้ยืมเงินดังกล่าว

  (ค) การให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  -ไม่มี-

  (ง) ความสามารถในการดำรงเงินกองทุน

  ณ 31 ธันวาคม 2547 บจ. หลักทรัพย์ เกียรตินาคิน มีอัตราส่วนเงินกองทุนสภาพ

คล่องสุทธิต่อหนี้สินทั่วไปเท่ากับ ร้อยละ 64.64 ซึ่งเพียงพอสำหรับดำเนินธุรกิจ
และสูงกว่าเกณฑ์ขั้นต่ำของ ก.ล.ต.
ที่กำหนดให้บริษัทหลักทรัพย์ต้องดำรงเงินกองทุนสภาพคล่องสุทธิไม่ต่ำกว่าร้อยละ 7 ของหนี้สินทั่วไป
ตั้งแต่วันที่ 1 มกราคม 2544 เป็นต้นมา

  (จ) สภาพคล่อง

บริษัทหลักทรัพย์ เกียรตินาคิน จำกัด ได้มีการวางแผนขยายธุรกิจในอนาคตด้วย โดยใช้
วงเงินกู้ยืมจากสถาบันการเงินเป็นแหล่งปรับสภาพคล่องสำหรับการดำเนินงานประจำวัน